Държавен вестник, бр. 93, 2021 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  93
областта на хуманитарните науки, медицината 
и психологията понятието „пол“ има всички 
тези значения, чийто обхват е по-широк от 
биологичното обяснение за пола. Като отчита 
обстоятелството, че в българското общество 
съществува разделение по въпроса относно 
съдържанието на понятието „пол“, Фондация 
„Български адвокати за правата на човека“ 
застъпва тезата, че „най-целесъобразно би 
било да се приеме дефинирането му в хума-
нитарните науки, психологията и медицината, 
а именно като единство от биологичното, 
психологичното и социалното му измерение“. 
Това разбиране обосновава и представения 
краен извод, че „в духа на конституционните 
принципи“, в каквито според Преамбюла на 
Основния закон са въздигнати правата на 
личността, човешкото достойнство, свобода-
та, равенството, справедливостта и хуманиз­
ма, които формират и ценностното ядро на  
КЗПЧОС, българската държава е длъжна да 
зачете самоопределянето на едно лице към 
пол, различен от биологичния.
В своите писмени правни мнения чл. кор. 
проф. д-р Драга Тончева, проф. д-р Върбан 
Ганев, доц. д-р Светослав Димов и доц. д-р 
Сена Карачанак-Янкова се обединяват около 
биологично обяснение на понятието „пол“. 
Според тях полът като биологична характерис-
тика на човека бива определян от генетични 
фактори, наследявани от родителите, и се 
свързва с биологичната полова диференциация, 
характеризирана с два пола – мъжки и жен-
ски. Пояснява се, че бинарността на пола е 
основана на хромозомен набор, като женският 
пол се детерминира от две Х хромозоми, а 
мъжкият – от една X и една Y хромозома. Доц. 
Карачанак-Янкова посочва, че „генетичните 
фактори за определяне и развитие на пола са 
заложени преди раждането и не подлежат на 
промяна“. Организмите, размножаващи се 
по полов път, притежават пол в биологичния 
смисъл на думата и в този смисъл според проф. 
д-р Драга Тончева „половата диференциация 
и хетеросексуалната ориентация на човека 
са в основата на биологичната репродукция“, 
а „разстройствата на половото развитие се 
класифицират като болести“, тъй като пред-
ставляват отклонения в гениталния пол и 
във вторичните полови белези. Тя подчерта-
ва, че причините за нарушения в половата 
диференциация са многобройни – „промени 
в структурата и броя на половите хромозо-
ми, мутации, засягащи функцията на гени и 
действие на епигенични фактори“. Отбелязва 
в допълнение, че хромозомните болести, свър-
зани с нарушения на половото развитие, са 
различни (напр. синдром на Търнър, синдром 
на Клайнфелтър и др.). Проф. Ганев посочва, 
че понятията „джендър“ и „пол“ са отделни 
термини с отчетливо различно значение, макар 
и да се използват като взаимозаменяеми в 
обществото и дори в медицинското съсловие. 
Според него полът се определя от човешкия 
генотип и се отнася до биологичните разли-
чия между мъжкия и женския пол на базата 
на комбиниране на полово специфични мо-
лекули и хормони, водещо до развитието на 
външни и вътрешни репродуктивни органи 
и вторични полови белези. За разлика от 
пола, „джендър“ е „сложна непрекъснатост 
от психосоциални самовъзприятия, социал-
ни конструкти и културно наложени нагласи 
и очаквания, които хората имат за мъже и 
жени“. Когато човек се самоопределя към пол, 
различен от биологичния, е налице промяна 
във възприятието за полова принадлежност, 
което е „психосоциална форма на пол“. При 
това „в същността си самоопределянето на 
пол включва нематериалното прилагане като 
референтни понятия на бинарните характе-
ристики на биологичния пол, респ. черпене-
то на законови права от това“. Проф. Ганев 
обръща внимание също така, че съществува 
биологично обусловено неравенство в спорт-
ните постижения на двата пола, като мъжете 
превъзхождат жените средно с 10 %, което от 
1968 г. е наложило задължително тестване за 
проверка на пола в рамките на Международ-
ния олимпийски комитет „поради опасения, 
че мъжете спортисти ще се представят като 
жени, за да получат атлетично предимство“. 
В заключение според него полът е с бинарна 
същност с уточнението, че съществува „вариа-
ция, означавана като интерсекс или различия 
в половото развитие“, при която дадено лице 
е родено с комбинация от мъжки и женски 
биологични характеристики или двойствени 
гениталии (според мнението на проф. Ганев 
това състояние се възприема от гледна точка 
на родителите като „пол на отглеждането“). 
В становището си доц. Димов застъпва, че в 
биологичен смисъл полът представлява съв-
купността от фенотипни признаци – външни 
белези, включително и анатомични особено-
сти, и физиологични особености и статус, които 
характеризират индивидите, притежаващи съ-
ответния тип гамети (специализирани полови 
клетки, които се образуват от индивидите от 
двата алтернативни пола). Според него „же-
ланието за размножаване и продължаване на 
вида, което е основният инстинкт в цялата 
жива материя на Земята“ при бозайниците 
и човека се определя от хормони, които ре-
гулират продуцирането на съответния вид 
гамети, както и влияят върху мозъка по 
такъв начин, че индивидите от единия пол 
изпитват сексуално желание и влечение към 
тези от противоположния пол. Наличието на 
алтернативна полова самоидентификация той 
обяснява с хормонален дисбаланс, причините